**Лаура Махмутова, Аида Космагулова**

**Сабыр Кариев, Қалия Кариева,**

**(Астана, Казахстан)**

**ИНФОРМАТИКА МҰҒАЛІМДЕРІН ДАЯРЛАУДЫҢ НЕГІЗГІ БАҒЫТТАРЫ**


Еліміздегі әлеуметтік-экономикалық өзгерістер жалпы білім беру жүйесіне, оның ішінде педагогикалық білім беру жүйесіне де  өз әсерін тигізуде.  Қазіргі мектепке теориялық білімдерді, кәсіби қабілеттер мен  дағдыларды тұтастай пайдалана білетін, педагогикалық ойлау деңгейі жоғары, педагогикалық  міндеттерді өз бетінше шығармашылық тұрғыдан шеше алатын мұғалімдер қажет. Қазақстан Республикасының Президенті Н.Ә.Назарбаев  Қазақстан халқына Жолдауында  «...мұғалімдердің біліктілігін неғұрлым сапалы деңгейге көтеру» мәселесін атап көрсеткен  болатын [2].

Сонымен қатар  «Қазақстан Республикасының 2015 жылға дейінгі білім беруді дамыту тұжырымдамасында» мамандар даярлау жүйесіндегі  білім берудің  сапасын қамтамасыз етуде  жоғары білімді дамытудың негізгі үрдісі мамандарды  кәсіби даярлау сапасын арттыру қажеттілігіне ерекше мән берілген [3]. Біздің қоғамның жағдайы, оның әлеуметік (интеллектуалдық, адамгершілік және т.б.) өскелең ұрпақтың білімі мен тәрбиесінің сапасына байланысты.

Тұлғалық-кәсіби даму процесіндегі болашақ мұғалімдердің рухани  және дене тәрбиесін интеграциялаудың қажеттілігі: күрделі пәнаралық міндеттерді шешуге жүйелік тұрғыдан келуге  бағытталған, білім беруді дамытудың негізгі бағдарларының бірі ретінде бағытталуымен; педагогикалық іс-әрекет жүзеге асырылатын «көпмәдениетті» білім беру кеңістігінің денсаулықты қалыптастырушы мәртебесімен;  жастардың белгілі бір бөлігінің девианттық мінез-құлқының алдын-алу бойынша оқу орындарындағы педагогикалық ұжымның тәрбие жұмысы нәтижелерінің жұмсалған күш-жігерге сәйкессіздігімен; мұғалімдердің кәсіби даярлығына қойылатын талаптардың күшеюімен, яғни  «өмір нарығындағы»  маманның бәсекеге қабілеттілігін қамтамасыз ететін оның  біліктілігінің, рухани және дене дайындығының  анағұрлым  жоғары деңгейінің қажеттілігімен анықталады [4].

Жоғары педагогикалық білім беруді ізгілендіру оны гуманитаризациялау, салалық жіктеу, білім беру бағыттарын нұсқаландыру, білім беру мазмұнының бір және көпнұсқалық  компоненттерінің бірлігі арқылы жүзеге асырылады. Жоғары педагогикалық білім беруді іргелендіру  жалпы мәдени, педагогикалық – психологиялық және пәндік компоненттерді қамтитын әрбір бағыттың анықталуы арқылы қамтамасыз етіледі.

Мұғалімдердің өз кәсіби даярлығының сапасы туралы өзіндік бағасы туралы мәліметтер мынаны көрсетті: өз даярлығының сапасы толық қанағаттандыратындары – 42%, жартылай қанағаттандыратындары – 48 %, жауап беруге қиналатындары – 4 %, қанағаттанбайтындары – 6 %. Көрсеткішті 1-суреттен байқауға болады.




Сурет 1 Мұғалімнің даярлығының сапасын көрсететін диаграмма

Мұғалімдердің басым көпшілігінің өз мамандығына деген  көзқарасы дұрыс, дегенмен педагогикалық жоғары оқу орындары түлектерінің бестен бір бөлігі мектепте жұмыс істеуге  ынта білдірмейді.  Педагогикалық  жоғары оқу орындарын табысты бітірген, дегенмен анық кәсіби қызығушылықтары болмаған  мұғалімдер  басқа жұмысқа ауысады немесе жуық арада оған ниет білдірмейді. Нәтижесінде педагогикалық  жоғары оқу орындары  түлектерінің тек жартысы ғана мектепте жұмыс істейді, ал 10 жылдан соң төрттен бір бөлігі ғана қалады.

Кәсібилікке, яғни өз еңбегінің сапасына өзіндік баға беру мәліметтеріне қарағанда, колледж мұғалімдерінің дәстүрлі тұрпаттағы  мұғалімі өз еңбегінің барысына  оншалықты қанағаттанбаса да, өзіне-өзінің көңілі толатындығын көрсетті. Мұғалімдердің үштен екі бөлігінен сексен процентіне дейінгілері өзінің кәсібилігін он балдық жүйемен «9» және «10» деп  бағалады.

Жас мұғалімдерде кезедесетін  кемшіліктерді бағалай келе, олардың анағұрлым тәжірибелі әріптестері  мынадай қасиеттерді жетілдіруге мән беру қажеттілігіне тоқталады: өз пәні саласындағы  білімдерінің тереңдігі (29 %), жалпы мәдени деңгейі (37 %), оқытудың әдістемесі саласындағы тәжірибелік даярлығы (48 %), студенттердің шығармашылық іс-әрекетін белсендіру және шығармашылық әрекеттену қабілеті (63 %).  Бастапқы кезеңдегі оқытушылық іс-әрекетке даярлығын респонденттердің 73 %-ы  өз пәні,  6 % -ы ғана оқыту әдістемесі, педагогика және психология саласындағы даярлықтарын  жеткілікті деп бағалады. 2-суретте диаграмма түрінде берілген




Сурет 2 Оқытушылық іс-әрекетке даярлығын респонденттерін бейнелейтін диаграмма

Жеке тұлғаның рухани және дене тұрғысынан қалыптасуы, біздің ойымызша, кәсіби педагогикалық білім беру мақсатының, құралдарының және тиімділігінің өлшемі болып табылады. Рухани тәрбиенің жекелеген  аспектілері философиялық – әлеуметтанушылық тұрғыдан қарастырылған. Осыған байланысты рухани тәрбиенің мәнін қарастыралық. Рухани тәрбиенің барысында:

* студент мәдениетке ортақтастырылады, яғни ойлау тәсілдері менқабілеттерді меңгереді;
* жеке тұлға өзгермелі әлемде білімді  ұғынудың және өмірдеқолданудың  басқа жолдарын игереді;
* қоршаған  әлем  туралы  түсініктердің   алуан түрлілігі қамтамасыз етіледі; танымның (ғылыми, әлеуметтік-нормативтік, көркем-эстетикалық, діни) әртүрлі аспектілері мен бағыттары және әрбір құбылысты көптеген ракурстарда (үлгілерде) және кесінділерде қарастыру ұсынылады;
* қоршаған  әлем  туралы түсініктер анағұрлым байытылып, үйлесімді бола түседі, әрбір ұғым «ассоциативті аурамен» қамтылады (Д.С.Лихачев);
* оқу орнында  кәсіби  даярлық  компоненттерінің және тәрбие түрлерінің арасындағы өзара байланыстарды  ұйымдастыратын және қайта құратын  біртұтастық тұрғыдан келу қалыптастырылады;
* оқу орындарының  (мектептер, колледждер, жоғары оқу орындары)  білім беру кеңістігіндегі қазіргі денсаулықты қалыптастырушы жағдайды  анағұрлым жетілдіруге бағытталған жағдайлар әзірленеді.

Дегенмен  педагогикалық білім берудің шынайы тәжірибесінде  бұл әлеует жеткілікті дәрежеде қолданылмайды. Педагогикалық білім беру кеңістігіндегі рухани құндылықтардың қажеттілігіне талдау жасау мынадай жағдайды сипаттады:

«Қоғамдық тамақтандыру және сервис» колледжінде мен оқытушылардың қандай болу керек (мінез – құлқын, өз пәнін жеткілікті білу және т.б.) деген сұрақтардан тұратын сауалнаманы 1,2 курс студенттеріне таратылған болатын. Осы сауалнаманың нәтижесін 3-суретте көрсеттік:



Сурет 3 Сауалнама нәтижесі

Оқушылар жақсы қабылдайтын  мұғалімнің жеке тұлғалық қасиеттерінің сатысы мынадай болып бейнеленді: жанашырлық - 86 %, ақкөңілділік -82 %, қамқорлық - 78 %, төзімділік - 76 %, түсіністік- 75 %, адамдарға құрмет  - 61 %, тазалық - 61 %, көңілділік - 44 %.Дегенмен, оқушылардың  пікірі бойынша,  педагогикалық тәжірибедегі табысты өзара іс-әрекетке мұғалім тарапынан мынадай жағымсыз көріністер кедергі келтіреді: билікті көксеу - 94 %,  қаталдық- 91 %, даңққұмарлық-90 %, сараңдық -83 %, мәдениетсіздік- 78 %, мейірімсіздік-83 %, дөрекілік - 65 %.

Қарапайым мұғалімнің кәсіби бағдарында құндылықтар мен идеалдардың ашық және санасыз түрдегі  терең де мәнді қарама-қайшылығын бақылауға болады. Руханилықты және жеке тұлғаның  мәдениетін педагогикалық еңбектің мәнін анықтайтын  ең жоғары құндылық  (ізгілік) ретінде жариялай отырып, мұғалім  өз кәсіби іс-әрекетінің  идеалы, үлгісі ретінде  технократты таниды. Сәйкесінше, тәжірибеде де өз идеалына сай әрекеттенуге тырысады.

Бір жағынан, насихатталып, жарияланған құндылықтар мен екінші жағынан,  мұғалімнің өз мінез-құлық үлгілерінің арасындағы қарама-қайшылық, алшақтық міндетті түрде оқушыларда көрініс табады.

Өз іс-әрекетінің рухани  жағы мен рухани құндылықтар мұғалімнің өзін аз толғантады. Сауалнама жүргізілген мұғалімдердің  шамамен  70 %-ы руханилық, зиялылық, жан–жақты эрудиция тек кейбір мұғалімдерге ғана тән деп есептейді. Мұғалімдердің көпшілігі өзінің рухани денсаулығының деңгейін орташа -65,1 %,  жоғары дерлік -15,2 %, төмен -11 % ретінде бағалайды; 2 % -ы өздерін жоғары және басқыншылық деңгейде деп санайды. Мұғалімдердің 90 %-тен астамы рухани жұтаңдықты, психологиялық шаршауды: оқу тақырыбын аяқтағаннан соң -6,5 %; жұмыс күнінің соңында - 11 %; жұмыс аптасының соңында – 21,7 %; оқу жылының соңында – 23,9 %; жартыжылдықтың соңында -26 % сезінеді. Психологиялық шаршау жағдайы үшін анағұрлым тән жағдай: ашушаңдық -41,3 %;  апатия, шынайы болмыстан қашықтау тілегі -21,7 %; эмоциялық дүмпу -21 %; қоршағандармен қарым-қатынаста өзін-өзі басқара алмау - 2 %. Мұғалімдердің пікірінше, рухани мәселелердің негізгі себептері: отбасындағы мәселелер – 30,4 %; бастығымен қарам-қатынас – 21,7 %;  рухани жалғыздық – 17,7 %; студенттермен қарым-қатынас- 10,85 %; әріптестерімен қарым-қатынас - 9 %. Рухани мәселелерді шешудің негізгі құралдары ретінде мұғалімдер мыналарды атайды: оқшаулану – 41,3 %; табиғатпен тілдесу -28,4 %; достармен қарым-қатынас-26 %; психологиялық тренингтің әртүрлі нұсқалары – 4,59 %; дене жаттығуларымен шұғылдану – 4,5 %.Осылайша, студенттердің рухани тәрбиесі мен өзіндік руханилықтарының қалыптастырылуы көптеген педагогтардың кәсіби қызығушылықтарынан тыс қалып қояды, дегенмен оқыту мен тәрбиелеу  процесіне барлығына ат салысады.

**Қолданылған әдебиеттер:**

1. Қазақстан Республикасында білімді дамытудың 2011-2020 жылдарға арналған Мемлекеттік бағдарламасы – Астана, 2010 жыл.
2. Қазақстан Республикасының бiлiм беру жүйесiн 2010 жылға дейiн дамытудың Мемлекеттiк бағдарламасы.
3. Бiлiм беру жүйесiн 2003-2005 жылға дейiн ақпараттандырудың Мемлекеттiк бағдарламасы.
4. Информатика мұғалiмiнiң мамандығына қойылатын талаптар. Алматы, 2003 ж.

**Ғылыми жетекші:**

педагогика ғылымдарының докторы, профессор Кариев Сабыр Кариевич.